“Ma á nyɔ mǎkə ámōs dī é zēn bod bə́sə bákad kə. Yə́bə́gán ai ǹnə́m wáán ósə, á sɔ̂ mína âbum á sí naa á mə̄tīŋ mə́sə Ǹtondôbə Zambá wāān á ngālíg mínā, tɔ də́dá lá ndzí kig kwí évwē: mə́sə̄ mə́ ngáman tóban ású dáán, tɔ də́dā lá ndzí kig kwí évwē. 15Yəmán hḿ naa, ḿból Ńtondôbə Zambá wāān á ngāman kpân mə́tīŋ mə́sə a ngálíg mínā, éyə fɔ́ɔ́ fə ǎ yi dzála é ngaagá məsis ésə a ngákag mínā a kələ kwí anə́ ā yī mína tsídan á ḿbəmbə sí yā á ngávə́ mínā nyí nálā. 16Ngə́ mī ndáman ámvóé yā Ńtondôbə, Zambá wāān, á ngátindi ai mínā, ngə́ mī kə́ syé bəzambá bə̄fə́, ngə́ myākúd bɔ məbɔ́ŋ á sí eyɔ̌ŋ tē hḿ ólún Ńtondôbə wáyī mína káb á nyɔ́l, mǐ māná sílíban á ḿbəmbə ǹnam yā á ngāvə́ mínā.” [1] Yésus nyé a yi sɔ́ kǎd naa bǐ bɔ a lodo anə́ ḿból bod bə́ ósú bə́tē . [2] Fada Lucien Anya Noa a kad nâ “sás”, tɔ biyoá, tɔ sás, dzídzīá é sə́ kig m̀bəŋ á mís.